Die Afrikaanse woning
Subtitle: Herdrukke uit Die Boerevrou (1919-1931)
Publisher: Umbook
Published: 1989
Place of publication: Hammanskraal
Format: Hardcover
Number of pages: 127
Description: Die vereenvoudiging van die bouwstijl... lei tot die ontwikkeling van 'n egteAfrikaanse bouwstijl. Ons vlaktes en rante vra nie 'n huis met oordadige krulle en gewels nie, maar eenvoud en opregtheid, wat die stempel is van ons volk en land. Hier en daar krij ons dan 'n tiepiese voorbeeld van eenvoudige boerehuise. Veral tref dit die reisiger als hij deur die vlaktes... trek, hoe eenvoudig alles is. Dis alles eensame veld, ja dis 'n see van gras en mielies en dit spreek van niks anders als regte lijne, horisontaal en vertikaal.
So skryf Pierneef in Die Boerevrouw van 20 April 1920. Deur die gedagtes en teorieë van 'n eerste geslag selfbewus Afrikaner argitekte, joernaliste en kunstenaars weer deur hierdie boek beskikbaar te stel, word 'n draad van kontinuïteit herknoop. Hierdie boek werp lig op die lewendige argitektuurdebat van daardie tyd. Die Boerevrouw, soos dit destyds bekend was, het menige aspekte van ons leefstyl in al sy fasette belig... Kultuurhistories gesproke is hierdie boek van groot waarde. Taalkundiges sal die styl en taal van daardie tyd interessant vind, die sosio-ekonomies en sosio-politieke omstandighede van die twintigerjare word ook in die artikels be¬lig. Dit is 'n uiters waardevolle boek vir die leek sowel as die navorser om 'n byna vergete dekade in ons geskiedenis weer te ontdek.
Hannes Meiring Argitek